עץ אגוז
פרחים רעים והדיכאון חמוץ וארור ; אני שוכב על המיטה כל היום וחושב ; על איך אני מסיים את החיים שלי, ; כדור פורח אבוד בשמיים ; משקולות פלדה בגוף, בראש ; אני חולה אלוהים אני מסתכל על הזריחה בסרט בטלויזיה ; ומתגעגע לשמש שהכרתי לפני שהתמוטטתי ; מתגעגע לצבע של הדברים לפני שהפכו כהים ; שום דבר לא מזיז אותי ; אני רוצה להקיא את כל היאוש הזה החוצה ; והזמן מזדחל לו, דלת נפתחת, שמש מתה ; ציפורים מברזל מצייצות, העיניים שלי חצי סגורות ; מתבוננות בדשא וזה כואב כואב לשקוע ככה ; באמצע החיים ולמות כל יום מכל דבר שזז ; לעשן בשרשרת לחבק את הסיגריה ; לבקש ממנה להתפלל שהנה אתה קם בבוקר והכל היה ואיננו ; נספג בזיכרון ; וגבריאל קם ממיטת החולי ומתחיל לשיר ; שיר הלל לזמן האמיתי שבו אתה נושם ; את הנשימות האמיתיות שהן מלאות הוד ; והטל נוחת על הגוף המאושר שלך וממלא אותך חיים ; לנשום את השמים לדרוך יחף על אדמה לחה לחייך ; לרקוד באויר כאילו בלי משקל ; להרגיש את המוזיקה בגוף מרחפת בחלל הנשימה ; לשיר, לקפוץ מהמיטה בהתרגשות מיום מלא הפתעות ; מסתם התרגשות כזאת ; לשתות קפה ולהרגיש את הטעם ; לחבק מישהי, לחבק משהו, לגעת ברוח ; לראות את הצבע של הדברים ; לשוחח עם מישהו סתם בלי לכאוב לא לכאוב ; איפה זה לאן זה נעלם ; חושך צלמוות איש חול מתפורר עם כל צעד ; הלמות הרגל על האדמה מפוררות אותי ; אני מתחבא מהעולם בתוך מיטה ; גלגל העין בוהה דומם חשיכה ניראית ; צל מן העבר חולף, אני נחנק ; מה שווה עין עגולה מול השמש ; את כל הכתבים שלי שרפתי בכיור ; היד שאוחזת בעט מפחידה אותי ; כמו התהום הגדולה שלתוכה נפל עולמי שהוא קטן וצר ; כמו סמטה חשוכה ; והעין רואה את כל המכוניות והמגבות שתלויות על חבל ; נעות ברוח לוחשות לאבנים שלוחשות לצמחים ; גבריאל מה קרה לך, נע כמו צל רואה את המראות ולא יכול להם ; לדבר זה לשרוק את המילים מהריאות וזה מותיר אותי מותש ; תיקון יגוני מנחה לפניך ; כלב עם עין פצועה ננשך בקרב איתנים בלילה של תלמי אליהו ; ואין למי להתפלל ואין ממי לבקש ; כי הלילה שנפל על סדום חשוך מאוד ; .והבוקר לא מאיר ולשמש אין צבע ; כוס אוחתו כל המילים והמנגינות והדיבורים ; רק לקפה יש טעם וסיגריות בוערות וגם זה בקושי בתוך הגיהנום הזה ; אני מפוצץ בכדורים ולא רואה את הסוף של הדבר הארור הזה ; מסתובב כמו בחלום גרוע במיוחד ; ואין לי מילים בכלל לתאר את התחושה ; הכל חמוץ וסמיך איך אפשר לתאר סבל נפש כזה ; הכל מת, מת ; הכל שונה ; אני זה לא אני ; אטום ודביק ; כוס אוחתו על הכל; 